cyanic-selkie/wikianc huggingface dataset:
Տակաակի Կաձիտա
Կարիերա
1981 թվականին նա ավարտում է Սայթամի համալսարանը։ 1986 թվականին Տոկիոյի համալսարանում նա ստացել է դեկտորական աստիճան։ Իսկ արդեն 1988 թվականին աշխատել է Տոկիոյի համալսարանին կից տիեզերական ճառագայթների ուսումնասիրման ինստիտուտում (ICRR) (անգլերեն), որտեղ 1992 թվականին ստացել է դոցենտի, իսկ 1999 թվականին պրոֆեսորի կոչումներ։ Այդ թվում նաև, Տակաակին 1999 թվականին ICRR-ում զբաղեցրել է նեյտրինային տատանումների կենտրոնի տնօրենի պաշտոնը ։ Արդեն 2015 թվականին Տակաակի Կաձիտան աշխատում է Տոկիոյի համալսարանին կից գտնվող Քավլիի ինստիտուտի տիեզերքի ֆիզիկայի և մաթեմատիկայի բաժիններում (Kavli IPMU) և դառնում տիեզերական ճառագայթների ուսումնասիրման ինստիտուտի տնօրեն (ICRR) ։
1988 թվականին Կաձիտայի փորձը ցույց է տվե մյուոնային նեյտրինոների թիվը դեֆիցիտ մթնոլորտային նեյտրինոներում, որը կոչվել է «Մթնոլորտային նեյտրինոների անոմալիաներ»։ Նույն թվականին՝ 1998 թվականին, Սուպեր Կամիոկանդեի գիտափորձի արդյունքում, որտեղ Տակաակի Կաձիտան նույնպես ունի իր սեփական մասնակցությունը, հաստատել է նեյտրինային տատանումների գոյությունը ։
Արտաքին հղումներ
Կատեգորիա:Ճապոնացի ֆիզիկոսներ Կատեգորիա:Տոկիոյի համալսարանի շրջանավարտներ Կատեգորիա:Ռուսաստանի գիտությունների ակադեմիայի արտասահմանյան անդամներ
Սպանություններ այբբենական կարգով
«Սպանություններ այբբենական կարգով» (The A.B.C. Murders), Ագաթա Քրիստիի ամենանշանավոր վեպերից մեկը, որը գրվել է 1936 թվականին և հրապարակվել Collins Crime Club հրատարակչության կողմից նույն թվականին։ Վեպի հիմնական հերոսներն են Էրքյուլ Պուարոն, կապիտան Հասթինգսը և ավագ տեսուչ Ջեփը։
Սյուժե
Սերիական մարդասպանը սպանում է իրար հետ ոչ մի կապ չունեցող մարդկանց՝ նրանց անունների այբբենական կարգով՝ Ալիսա Աշերը Անդովերից, Բեթի Բերնարդը Բեքսհիլ-օն-սիից և այլն։ Մարդասպանը Էրքյուլ Պուարոյին ամեն սպանությունից առաջ նամակ է ուղարկում, թե որտեղ և երբ պետք է տեղի ունենա հերթական հանցագործությունը
Պուարոն և ոստիկանությունն ամեն անգամ շատ ուշ են տեղ հասնում։ Մարդասպանը նամակները ստորագրում է ABC և իր ամեն զոհի դիակի կողքին դնում ABC Railway Guide տեղեկագիրքը։
Պուարոն և ոստիկանությունը փնտրտուքների մեջ են, մինչ հանցանշանները չեն հասցնում այն մտքին, որ սպանողը գուլպաների շրջիկ վաճառող է։ Դրանից հետո տեղի ունենում սպանություն, ըստ որի պետք է մահանար Դ տառով սկսվող անունով մարդ, սակայն զոհվում է այլ մարդ։ Դրանից հետո գուլպա վաճառող Ալեքսանդր Բոնապարտ Քասթը գալիս է ոստիկանության բաժին և հանձնվում։ Թվում էր, թե գործը փակվել է, սակայն Քասթը, ով մեղադրվում էր սպանությունների մեջ, հավաստիացնում է, որ առաջին անգամ է լսում Էրքյուլ Պուարոյի մասին և չի կարող բացատրություն տալ նամակների գոյության վերաբերյալ։ Քասթը տառապում է գլխացավերով, և նրա մոտ առաջանում է հիշողության մասնակի կորուստ։ Նա հասկանում է, որ չի հիշում սպանությունների ընթացքը, սակայն ենթադրում է, որ հենց ինքն է իրականացրել, քանի որ ամեն անգամ հայտնվում էր սպանության վայրին մոտ։ Այնուամենայնիվ ոստիկանությունը բացահայտում է, որ երկրորդ սպանության ժամանակ նա ալիբի ուներ՝ հյուրանոցի պահակներից մեկի հետ դոմինո էր խաղում։ Մեկ ուրիշ տեսանկյունից այդ ալիբին կարող էր կեղծ լինել, քանի որ կան Քասթի մեղադրանքի ապացույցներ։ Պուարոն սկզբում կասկածում է, սակայն հետո ապացուցում է, որ Քասթն անմեղ է, և գտնում է իրական մարդասպանին։
Պատմության առանձնահատկություններ
Վեպի հիմնական առանձնահակտությունը համարվում է պատմելու փոփոխությունը։ Սկզբում այն պատմվում է առաջին դեմքից, իսկ ավելի կոնկրետ կապիտան Հասթինգսի անունից, այնուհետև երրորդ դեմքով։
Էկրանավորում
1965 թվականին վեպն էկրանավորվեց Մետրո-Գոլդուին-Մայերի կողմից։ Էրքյուլ Պուարոյի դերում հանդես եկավ ամերիկացի դերասան Թոնի Ռենդելը ։
Արտաքին հղումներ
Կատեգորիա:Ագաթա Քրիստիի վեպեր Կատեգորիա:1936 վեպեր Կատեգորիա:Անգլերեն վեպեր Կատեգորիա:1936 թվականը գրականության մեջ Կատեգորիա:Հեռուստաշոուների հիմք ծառայած վեպեր Կատեգորիա:Էկրանավորված բրիտանական վեպեր Կատեգորիա:Անգլերեն գրքեր Կատեգորիա:Անգլերեն գրականություն
Էստոնական ձի
Էստոնական ձի, ձիատեսակ, այն սակավաթիվ տեսակներից է, որոնք պահպանել են հյուսիսային ձիերի հատկանիշները և չի կրել այլ վայրերի ցեղատեսակների ազդեցությունները։ Այս ձիերը 2000 մետր տարածությունը 150 կգ բեռը տեղափոխում են 17 րոպեում, որը հանդիսանում է աշխարհի ռեկորդ։ Ներկա դրությամբ էստոնական ձիատեսակը օգտագործվում է գյուղատնտեսական աշխատանքներում, սպորտում և զբոսաշրջության մեջ։ Ակտիվ աշխատանքներ են իրականացվում այս ցեղատեսակի պահպանման և զարգացման ուղղությամբ ։
Ծանոթագրություններ
Կատեգորիա:Ձիեր Կատեգորիա:Կենդանիներ այբբենական կարգով Կատեգորիա:Ընտանի կենդանիներ
Don't Leave Me Alone
"Don't Leave Me Alone", ֆրանսիացի դիջեյ և երաժշտական պրոդյուսեր Դեյվիդ Գետտայի և անգլիացի երգչուհի Աննա Մարիի երգը։ Երգը գրել էն Նունի Բաոն, Սառա Աարոնսը, Գետտան և Լոտուս IV-ը, իսկ մշակմամբ զբաղվել են վերջին երկուսը։ Երգը թողարկվել է What a Music և Parlophone լեյբլներով որպես Գետտայի յոթերորդ՝ 7 ստուդիական ալբոմի չորրորդ սինգլ (2018) ։
Քննադատություն
Grammy.com-ի Philip Merrill խմբագիրը երգին տվել է քննադատական արձագանք՝ «Այս խառը երաժշտությունը հզոր է, շատ հուզիչ և պարզ, անկախ հայացք» ։
Ծանոթագրություններ
Կատեգորիա:2018 երգեր
My First Kiss
«My First Kiss» (Իմ առաջին համբույրը), ամերիկյան 3OH!3 էլեկտրո-փոփ խմբի ստուդիական չորրորդ Streets of Gold ալբոմի սինգլը, թողարկված 2010 թվականին։ Երգի հեղինակները հանդիսանում են՝ Լուկաշ Գոտվալդը և Բեննի Բլանկոն, իսկ պրոդյուսերները՝ Dr. Luke-ը և Բեննի Բլանկոն։ Երգի ձայնագրմանը մասնակցել է երգչուհի Կեշան։
Պոկրովկա (գյուղ, Լյուբաշիվկայի շրջան)
Պոկրովկա (Покровка), գյուղ Ուկրաինայի Օդեսայի մարզի Լյուբաշիվկայի շրջանում։ Հիմնադրվել է 1794 թվականին։
Չճշտված տվյալներով Պոկրովկա գյուղում բնակվում էր 635 մարդ։ Բնակչության խտությունը կազմում էր 341,03 մարդ/կմ²։
Արտաքին հղումներ
Կատեգորիա:Ուկրաինայի Օդեսայի մարզի Լյուբաշիվկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1794 թվականին հիմնադրված բնակավայրեր
Ջոն Պլատ
Ջոն Պլատ (John Carlton Platt, 1963 Իլինոյս, ԱՄՆ - ԱՄՆ), ամերիկացի գիտնական, աշխատում է Google ընկերությունում։ Նախկինում աշխատել է որպես Տնօրենի տեղակալ Ռեդմոնդի Microsoft Research (Microsoft-ի հետազոտություններ) լաբորատորիայում ։ Պլատը աշխատել է Microsoft ընկերությունում 1997–ից 2015 թվականները։ Դրանից առաջ նա աշխատել է որպես հետազոտությունների տնօրեն Synaptics կազմակերպությունում։
Կենսագրություն
Իր ուսանողական տարիներին Քալիֆոռնիայի տեխնոլոգիական ինստիտուտում, որպես Յուջին Շումեյկերի ուսանող, հայտնաբերել է երկու աստերոիդ ՝ (3259) Բրաունլի և (3237) Վիկտորպլատ Պալոմարյան աստղադիտարանում 1984 թվականի սեպտեմբերի 25-ին։ Երկրորդ աստերոիդի անվանումը առաջարկել է Պլատը, անվանելով այն իր հոր անունով։ Առաջին աստերոիդի անվանումը առաջարկել է Յուջին Շումեյկերը , դրա փոխարեն, թուլ տալով իր հայտնաբերած մեկ այլ աստերոիդի անվանումը տալ Պլատին, այսպիսով Շումեյկերի հայտանբերած (3927) Ֆելիցիապլատ աստերոիդը անվանել է Պլատը իր մոր անունով ։
2005 թվականի օգոստոսին Apple Computer ընկերությունը դիմեց ԱՄՆ պատենտների և առևտրային նշանների գրասենյակ ստանալու համար պատենտ հանրահայտ iPod սարքի համար հատուկ ինտերֆեյսի համար, որը մերժվեց։ Մերժման պատճառն էր, որ Ջոն Պլատը հինգ ամիս առաջ դիմել էր նման ինտերֆեյսի համար պատենտ ստանալու պահանջով ։
Պլատը իր գործընկեր Դիմիտրի Թերզապուլոսի հետ 2005 թվականին ստացան Տեխնիկական նվաճումների Օսկար Կինոարվեստի և գիտության ակադեմիայի կողմից ֆիլմերում հագուստի իրական սիմուլացիայի համար նախատեսված համակարգչային մոդելավորման տեխնոլոգիայի ստեղծելու համար ։
Արտաքին հղումներ
Կատեգորիա:Ամերիկացի աստղագետներ Կատեգորիա:Ամերիկացի գիտնականներ Կատեգորիա:Ամերիկացի ծրագրավորողներ
Երևանի հեղափոխական թատրոն
Երևանի հեղափոխական թատրոնը (քաղլուսգլխվարի հեղափոխության թատրոն) բացվել է 1924 թվականի դեկտեմբերի 14-ին Կարմիր բանակի տան (հետագայում՝ Գ․ Գայի անվան սպայի տուն) թատրոնում, Ա․ Լուչարսկու «Արքայի սափրիչը» պիեսով։ Գործել է մեկ թատերաշրջան՝ տնտհաշվարկային համակարգով։ Դրամատիկական թատրոնն արձագանքել է հեղափոխական օրերի խնդիրներին ։ Թատրոնում հանդես են եկել Ժասմենը, Արտեմ Բերոյանը, Ա. Հովհաննիսյանը, Նինա Մանուչարյանը, Հ․ Բերոյանը, Ա․ Հովհաննիսյանը, Հ․ Գարագաշը, Հ․ Դանզասը, Լ․ Ջանիբեկյանը և այլն։ Գլխավոր ռեժիսորն էր Ֆ. Ռադոլինը, ով հրավիրվել էր Թիֆլիսից։ Բեմադրություններով հանդես է եկել նաև Լևոն Քալանթարը։ Թատրոնում բեմադրում էին միայն հայ և ռուս ժամանակակից հեղինակների պիեսներ ։
Աղբյուրներ
Կատեգորիա:Հայաստանի դրամատիկական թատրոններ
Քենեթ Հեգին
Քենեթ Էրվին Հեգին (Kenneth Erwin Hagin, ), ամերիկացի քարոզիչ։ Հաճախ նրան անվանում են «Հավատքի խոսք» շարժման կամ, ինչպես անվանում են ԱՄՆ-ում, «Հավատքի շարժման» հայրը։
Քենեթ Հեգինը ֆորմալ աստվածաբանական կրթություն չի ստացել, սակայն, չնայած դրան, 1970 թվականին Օրալ Ռոբերթսի համալսարանում ստացել է աստվածաբանության դոկտորի աստիճան։
Կենսագրություն
Քենեթ Հեգինը ծնվել է Տեխաս նահանգի Մաք-Քիննի քաղաքում՝ Լիլիա Վիոլայի Դրեյք Հեգինի և Ջես Հեգինի ընտանիքում։ Ամուսնացած էր Օրետա Ռուկերի հետ։ Ամուսնական զույգն ունեցել է երկու երեխա՝ Քենեթ Վեյն Հեգինին, որն այս պահին «Ռեմա» բիբլիական եկեղեցու հովիվն է և «Kenneth Hagin Ministries» կազմակերպության նախագահը, և դուստրը՝ Պատրիցիա Հարիսոնը, որը Օկլահոմա նահանգի Թալսա քաղաքում գտնվող «Harrison House» հրատարակչատան սեփականատերն է։
Մանկության տարիներին, նա ծանր հիվանդ էր՝ ուներ սրտի բնածին արատ և լեյկեմիա ։ Հեգինի խոսքով՝ 1933 թվականին նրան այցելեց Հիսուս Քրիստոսը և բժշկեց հիվանդությունից։ 1937 թվականին, Սուրբ Հոգով մկրտվելով, Հեգինը բապտիզմից տեղափոխվեց հիսունական՝ դառնալով «Աստծո ասամբլեայի» ասոցիացիայի անդամ ։ Երկրորդ համաշխարհային պատերազմից հետո Հեգինը մասնակցել է տարբեր «Բուժման ծառայությունների» ։1949 թվականին ինքնուրույն գործունեություն է սկսել որպես Աստվածաշնչի մեկնիչ ։ 1961 թվականին ստանձնել է «Համաշխարհային ավետարանչություն» առաքելությունը. 1974 թվականին որդու՝ Քենեթ Հեգին կրտսերի հետ՝ Օկլահոմա նահանգում հիմնել է բիբլիական «Ռեմա» դպրոցը, իսկ 1970-ական թվականների վերջին ընդունել է Հավատքի եկեղեցիների կոնվենցիան ։
Իր կյանքի վերջին տարիներին Քենեթ Հեգինը նկատել է, որ նրա որոշ աշակերտներ և «Հավատքի շարժման» հետևորդներ, ինչպիսիք են Քենեթ Քոուփլենդը, Ջերի Սավելը, Ջեսսի Դյուպլանտիսը, Կրեֆլո դոլարը, Մակ Համոնդը, Լերոյ Թոմփսոնը և շատ ուրիշներ զգալի շեղումներ թույլ են տվել իր ծառայություններում։ Հեգինը մոտավորապես 1999 թվականի վերջին և 2000 թվականի սկզբին հրավիրեց նրանց բոլորին հատուկ ժողովի Թալսաում, Օխլահոմա։ Նրանցից մեկը՝ Լերոյ Թոմփսոնը, կտրականապես հրաժարվել է ներակայանալ հանդիպմանը։ Այս հանդիպման ժամանակ Հեգինը քննադատության ենթարկեց բոլոր նրանց՝ հարստությանը պաշտելու և հաջողության հասնելու աստվածաշնչյան հայացքը վարկաբեկելու համար։ Որպես նվեր Հեգինը նրանց ներկայացրեց իր «Միդաս թագավորի հպումը» գիրքը, որտեղ նա արտացոլել է հաջողության վարդապետությունը, ինչպես նաև այն, որ ցանկացած աստվածաշնչյան ճշմարտություն կարելի է հասցնել ծայրահեղության։ Գրքի նախաբանում Հեգինը գրել է․
«Բարգավաճման» այն քարոզիչները, ովքեր ականջ չեն դրել նրա նախազգուշացումներին և չեն փոխել աստվածաշնչյան հաջողության հասնելու վերաբերյալ իրենց ծայրահեղ, երբեմն նույնիսկ ծայրահեղական հայացքները, ավելի ուշ բախվել են լուրջ խնդիրների, որոնք առաջացրել են ԶԼՄ-ների քննադատությունը և դրան հաջորդած հասարակական բացասական կարծիքների և Սենատի կոմիտեի հետաքննություններին։ Այդ մասին հայտնել է նաև Քենեթ Քոուփլենդի ծառայության նախկին գործընկեր Ռիչ Վերմիլիոնը ։
Քեննեթ Հեգինը բազմաթիվ գրքերի հեղինակ է, ինչպիսիք են՝ «Ես հավատում եմ տեսիլքներին», «Ինչպես առաջնորդվել Աստծո Հոգով», «Հոգևոր աճի հիմունքները», «Բժշկումը Աստվածաշնչում», «Հաղթական եկեղեցին», «Հավատացյալի իշխանությունը», «Միդաս թագավորի հպումը» ։
Հեգինը մահացել է 2003 թվականի սեպտեմբերին։
Զիրիկովո (գյուղ, Գաֆուրիյսկի շրջան)
Զիրիկովո (Зириково, Ерек), գյուղ Ռուսաստանի, Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 204 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Գաֆուրիյսկի շրջանի բնակավայրեր
Անիյա (այլ կիրառումներ)
Անիյա, կարող է վերաբերել՝
Աստերոիդների ցանկ (175201-175300)
Աստերոիդների ցանկ (175101-175200) * Աստերոիդների ցանկ * Աստերոիդների ցանկ (175301-175400)
|}
Ալ-Մանսուրա
Ալ-Մանսուրա (المنصورة), քաղաքատիպ ավան Սիրիայի Արաբական Հանրապետության Ալ-Ռակկայի մարզում, Ալ-Սաուրայի գավառում։ Հանդիսանում է համանուն շրջանի վարչական կենտրոնը։
Աշխարհագրություն
Քաղաքը գտնվում է երկրը կենտրոնականմասում, Եփրատ գետի աջ ափին Ալ-Ռակկա քաղաքից 30 կմ դեպի արևմուտք։ Մոտակա բնակավայրեր են արևմուտքում՝ Իբադ և Ալ-Սաֆսա, հյուսիսում՝ Ալ-Համամ և Ալ-Ֆաիյդ, արևելքում՝ Հաուրա և Դահլ հարավում՝ Հունայդի և Աբու Ջադդի։ Տեղակայված է ծովի մակարդակից 252 մետր բարձրության վրա ։
Բնակչություն
Ոչ պաշտոնական տվյալներով քաղաքի բնակչությունն կազմում է 50.000 մարդ, համանուն շրջաննի բնակչությունը՝ իր 48 բնակավայրերով, կազմում է 58,727 մարդ ։ Բնակչության մեծամասնություն զբաղվում է գյուղատնտեսության հատկապես բամաբակի, ձավարեղենի և պտղատու ծառերի աճեցմաբ։ Քաղաքն հարուստ է պատմամշակութային վայրերով հնագիտական տարածքներով։
Ծանոթագրություններ
Կատեգորիա:Սիրիայի ավաններ Կատեգորիա:Ալ-Սաուրայի գավառ
Ջեյմս Գարներ
Ջեյմս Գարներ (James Garner, ), ամերիկացի դերասան, «Էմմի» և «Ոսկե գլոբուս» մրցանակների դափնեկիր։
Վաղ տարիներ
Ջեյմս Սքոթ Բումգարները ծնվել է ԱՄՆ-ի Օկլահոմա նահանգի Նորման քաղաքում։ Ընտանիքի երեք որդիներից Գարները կրտսերն էր։ Նրա մայրը, որ կիսով չափ չերոկի էր, մահացել է, երբ տղան չորս տարեկան է եղել։ Մոր մահից հետո Ջեյմսին և նրա եղբայրներին ուղարկել են հարազատների մոտ։ 1934 թվականին երեխաները վերամիավորվել են իրենց հոր հետ։ Նույն ժամանակ նրանց հայրը կրկին ամուսնացել է։ Տղաները մեծացել են լարվածության մթնոլորտում՝ խորթ մոր հետ։ Վիլման հաճախ ծեծում էր երեխաներին, հատկապես` փոքրին։ Երկրորդ կնոջից բաժանվելուց հետո Վելդոմ Բումգարները տեղափոխվել է Լոս Անջելես, իսկ նրա որդիները մնացել են Նորմանում։
Կարիերա
1957 թվականին Գարները ստացել է պրոֆեսիոնալ գողի` Բրեթ Մավերիկի դերը կատակերգական «Մավերիկ» ֆիլմում։ Ոչ ոք չէր սպասում սերիալի նման աննախադեպ հաջողությանը։ Այն նկարահանվել է 7 սեզոն, նախքան «Warner Brothers» ընկերությանը որոշումը` Բրեթ Մավերիկի եղբոր՝ Բարտի հետ մեկ այլ նախագիծ նախաձեռնելը, որի դերը խաղացել է Ջեք Քելլին։ Քլինթ Իսթվուդը նույնպես նկարահանվել է սերիալի դրվագներից մեկում։ Քննադատները շատ էին հավանում Գարների կատարումը, բայց նա ստիպված էր կիսատ թողնել սերիալը ընկերության հետ ունեցած տարաձայնությունների պատճառով։ Ստուդիան փորձել է որպես գլխավոր հերոսին փոխարինող ընտրել Ռոջեր Մուրին, որը սերիալում մարմնավորել է Ջեյմսի զարմիկի կերպարը, իսկ ավելի ուշ՝ Ջեյմս Գարների կերպարով քողարկված Ռոբերտ Քոլբերտին։ Այնուամենայնիվ, սերիայի վարկանիշը սկսել է կայունորեն ընկնել Ջեյմսի` տաղավարը լքելուց հետո։
1960-1980
1969-ին նա նկարահանվել է «Մարլո» դետեկտիվ դրամայում, որտեղ խաղացել է մասնավոր հետաքննող Ֆիլիպ Մարլոուի՝ Ռեյմոնդ Չանդլերի ստեղծագործությունների գլխավոր հերոսի դերը։ Նկարահանվելով այն ֆիլմում, որտեղ երկու դրվագում խաղացել է նաև Բրյուս Լին, Ջեյմսը դարձել է նրա աշակերտը։ Բրյուս Լին նրան սովորեցրել է իր` Ջիտ Կուն-Դո մեթոդը ։
1970-ականներին դերասանը հիմնականում նկարահանվել է հեռուստատեսային ֆիլմերում։ «Նիկոլս» սերիալն այդ ժամանակ կատարելապես ձախողվել է։ Այսպիսով, Ռոյ Հագինսը որոշել է «Մավերիկ»-ի նման սերիալ նկարահանել, որի գործողությունները տեղի կունենային ներկա ժամանակում։ Այսպես հայտնվել է «Դետեկտիվ Ռոքֆորդի գործը», որից հետո ռեժիսորները կրկին իրենց ուշադրությունն են սևեռել Ջեյմսի վրա։ Չնայած սերիալի ժողովրդականությանը՝ Գարները լքել է նախագիծն առողջական խնդիրների, մասնավորապես՝ պատերազմի ժամանակ ստացած ծնկի վնասվածքի պատճառով։
1981 թվականին Գարները վերադարձել է կինոթատրոն՝ շարունակելու դերասանական աշխատանքը «Մավերիկ» սերիալում, բայց «NBC»-ն անսպասելիորեն փակել է նախագիծը՝ չնայած բարձր վարկանիշին։ 1980-ականներին Գարները մի քանի դրամատիկական դեր է խաղացել մի շարք ֆիլմերում։ Իր ողջ կարիերայի ընթացքում Գարներն առաջին անգամ առաջադրվել է «Օսկար»-ի՝ «Մերֆիի սերը» ֆիլմում (1985) ունեցած իր դերի համար։ Սակայն նա այլևս երբեք չի կարողացել վերականգնել իր նախկին փառքը կինոյում։
Վերջին տարիներ
Գարների կարիերան հեռուստատեսությունում մի փոքր ավելի հաջող է եղել։ Նա նկարահանվել է այնպիսի հեռուստատեսային դրամաներում, ինչպիսիք են «Սրտի հնչյուններ» (1984), «Խոստում» (1986) և «Բարբարոսները դարպասների մոտ» (1993), այդպիսով ցույց տալով, որ իր դրամատիկական ունակությունները թերագնահատված են։ Դերասանի վերջին աշխատանքներն են «Մեվերիկ» (1994), «Իմ սիրելի ամերիկացիներ» (1996), «Յա-յա քույրերի աստվածային գաղտնիքները» (2000), «Հուշերի օրագիր» (2004) ֆիլմերը։
1988-ի ապրիլի 22-ին նա սրտանոթային շրջանցման վիրահատություն է տարել, որից հետո թողել է ծխելը։ 2008 թվականի մայիսին նա ուղեղի ծանր կաթված է տարել, վիրահատվել և արագ ապաքինվել։
Իր կյանքի վերջին տարիներին նա հաճախ է հիվանդացել, գործնականում դուրս չի գրվել հիվանդանոցից։ Մահացել է 2014 թվականի հուլիսի 19-ի երեկոյան, Լոս Անջելեսի իր տանը՝ 86 տարեկան հասակում։
Անձնական կյանք
Ջեյմս Գարներն ամուսնացած է եղել Լոիս Քլարկի հետ, ում հետ ծանոթացել էր 1954 թվականին կայացած հանրահավաքի ժամանակ։ Գարներն ամուսնությունը համեմատել է բանակի հետ, ասելով. «Բոլորը բողոքում են, բայց կզարմանաք, թե քանի մարդ է կամավոր գնում երկարաժամկետ զինվորական ծառայության»։
Մասնակցել է ավտոարշավների, հիմնադրել է «American International Racers» թիմը։ Գոլֆի մոլեռանդ երկրպագու է եղել։ Աջակցել է Օկլահոմայի պետական համալսարանին և ԱՄՆ ժողովրդավարական կուսակցությանը։
Ժառանգներ
Կինոյի ոլորտում իր նվաճումների համար Գարները Հոլիվուդի փառքի ծառուղում աստղ է ստացել։ 2006 թվականի ապրիլի 21-ին Գարների ծննդավայր Նորմանում կանգնեցվել է Ջեյմս Գարների 10 մետրանոց բրոնզե արձանը։
Ջեյմս Գարների անունով է կոչվել նրա ծննդավայր Նորմանի փողոցներից մեկը։
Ծանոթագրություններ
Կատեգորիա:20-րդ դարի դերասաններ Կատեգորիա:21-րդ դարի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի դերասաններ Կատեգորիա:Հոլիվուդյան փառքի ծառուղի Կատեգորիա:«Էմմի» մրցանակի դափնեկիրներ Կատեգորիա:Ամերիկացի հեռուստապրոդյուսերներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Ամերիկացի կինոդերասաններ Կատեգորիա:Ամերիկացի հեռուստատեսային դեմքեր Կատեգորիա:21-րդ դարի ամերիկացի դերասաններ Կատեգորիա:20-րդ դարի ամերիկացի դերասաններ Կատեգորիա:Ամերիկացի կինոպրոդյուսերներ
Մեծմուն
Մեծմուն, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Օսմանյան կայսրության հայաբնակ գյուղեր
Անիսիմովկա (այլ կիրառումներ)
Անիսիմովկա, կարող է վերաբերել՝
Խաչիկ Մուշեղյան
Խաչիկ (Խաչատուր) Արտաշեսի Մուշեղյան (սեպտեմբերի 20, 1919, Ալեքսանդրապոլ - նոյեմբերի 5, 1992, Երևան ), հայ խորհրդային դրամագետ։ Պատմական գիտությունների դոկտոր (1976)։ ԽՄԿԿ անդամ 1943 թվականից։
Կենսագրություն
1948 թվականին ավարտել է Լենինականի մանկավարժական ինստիտուտը։ 1943-1945 թվականներին մասնակցել է Հայրենական մեծ պատերազմին։ 1955 թվականից՝ Հայաստանի պատմության պետական թանգարանի դրամագիտության բաժնի վարիչ։ Ուսումնասիրել է Հայաստանում գտնված դրամական հին գանձերը, ինչպես նաև Մերձավոր Արևելքում ընդունված դրամակշռային համակարգերը (վաղ ժամանակներից մինչև ուշ միջնադար)>
Պարգևներ
Պարգևատրվել է Կարմիր աստղի, Հայրենական պատերազմի II աստիճանի շքանշաններով։
Անիսկինո (այլ կիրառումներ)
Անիսկինո, կարող է վերաբերել՝
Պերեսեդենե
Պերեսեդենե (Переседенье), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 35 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Խիսլավիչսկի շրջանի բնակավայրեր
Սիեթլ
Սիեթլ (Seattle), խոշոր քաղաք ԱՄՆ-ի հյուսիսարևմտյան մասում՝ Վաշինգտոն նահանգում։ Այն Վաշինգտոնի ամենամեծ քաղաքն է։ Խոշոր նավահանգիստ է Խաղաղ օվկիանոսի ափին։ Այստեղ են ծնվել Ջիմմի Հենդրիքսը, Բիլ Գեյթսը, Քուրտ Կոբեյնը, Բրյուս Լին և այլք։ 2020 թվականի տվյալներով՝ քաղաքի բնակչությունը կազմում է 737 015 մարդ ։
Իսլանդիայի ֆուտբոլի ազգային հավաքական
Իսլանդիայի ֆուտբոլի ազգային հավաքականը (Íslenska karlalandsliðið í knattspyrnu) ներկայացնում է Իսլանդիան ընկերական խաղերում և այլ պաշտոնական խաղերում։ Տնային ստադիոնը համարվում է մայրաքաղաք Ռեյկյավիկի Լաուգառդալսվոլուռ արենան։ Առաջին պաշտոնական հանդիպումը անցկացրել է 1930 թվականին՝ մրցելով Ֆարերյան կղզիների դեմ (0-1)։ Ամենամեծ հաշվով հաղթանակը նշել է 1985 թվականի հուլիսի 10-ին ինը գնդակի առավելությամբ հաղթել է Ֆարերներին։ 1967 թվականի օգոստոսի 23-ին Իսլանդիան տարավ իր ամենածանր պարտությունը Դանիայի կողմից (14-2)։
Աղբյուրներ
Կատեգորիա:Իսլանդիա Կատեգորիա:Եվրոպայի ֆուտբոլի ազգային հավաքականներ
Հենց այնպես
«Հենց այնպես» («Просто так»), խորհրդային կարճամետրաժ նկարված մուլտիպլիկացիոն ֆիլմ՝ ստեղծված 1976 թվականին «Սոյուզմուլտֆիլմ» ստուդիայում ։
Սյուժե
Մուլտֆիլմը պատմում է այն մասին, թե ինչպես է տղան թախծոտ ավանակին նվիրում մի փունջ ծաղիկ հենց այնպես։ Ավանակն ուրախանում է և իր հերթին այդ ծաղկեփունջը նվիրում շնիկին։ Հենց այդպես ծաղկեփունջը հայտնվում է արջուկի, ապա՝ սկյուռիկի մոտ։ Եվ բոլորը, ում մոտ հայտնվում է ծաղկեփունջը, ուրախանում են, քանի որ միշտ էլ հաճելի է ստանալ նվեր հենց այնպես։
Վերաթողարկում
Մուլտֆիլմը բազմիցս վերաթողարկվել է DVD-ով մուլտֆիլմերի տարբեր հավաքածուներում՝ «Ծննդյան օր» («День Рождения», տեղայնացնող՝ «Союз»), «Հեքիաթներ երեխաների համար» («Сказки для малышей», տեղայնացնող՝ «Союз»), «Վերնատնակ» («Теремок», տեղայնացնող՝ «Союз»), «Պապի, տատի ու Ռյաբա հավիկի մասին» («Про деда, бабу и курочку Рябу», տեղայնացնող՝ «Крупный план»)։
Սոկոլինոե (գյուղ, Սումիի շրջան)
2001 թվականի տվյալներով Սոկոլինոե գյուղում բնակվում էր 25 մարդ։
Կառուցվածքային քերականություն
Կառուցվածքային քերականություն (հաճախ կրճատ՝ CxG), սոցիոբիոլոգիական տեսությունների ընտանիք ճանաչողական և զարգացող լեզվաբանության ոլորտում։ Դրանք ենթադրում են, որ մարդկային լեզուն բաղկացած է կառուցվածքներից կամ իմաստային լեզվական ձևերի ընկալված զույգերից։ Կառույցները համապատասխանում են վերարտադրողներին կամ մեմերին՝ մեմետիկայում, և այլ մշակութային վերարտադրիչների տեսություններին   ։ Ենթադրվում է, որ կառուցվածքային քերականությունը մշակութային էվոլյուցիայի բնօրինակ մոդել չէ, այլ էական մասի համար նույնն է, ինչ մեմետիկան ։
«Կառուցվածք» տերմինը ներառում է լեզվաբանության մի շարք հասկացություններ, այդ թվում՝ բառեր (aardvark, avocado), ձևույթներ (anti-, -ing), ֆիքսված արտահայտություններ և դարձվածքներ (by and large, jog X's memory) և վերացական քերականական կանոններ, ինչպիսիք են կրավորական սեռ (Կատուն հարվածվել է մեքենայի կողմից) կամ անանցողական (Մերին գնդակը տվել է Ալեքսին)։ Ցանկացած լեզվական օրինաչափություն համարվում է կառուցվածք, քանի դեռ դրա ձևի կամ իմաստի որոշ կողմեր հնարավոր չէ կանխատեսել դրա բաղադրիչ մասերից կամ գոյություն ունեցող ճանաչված այլ կառույցներից։ Կառուցվածքային քերականության մեջ յուրաքանչյուր արտահայտություն հասկացվում է որպես բազմաթիվ տարբեր կառուցվածքների համադրություն, որոնք միասին հստակեցնում են դրա ճշգրիտ իմաստն ու ձևը ։
Կառուցվածքային քերականության կողմնակիցները պնդում են, որ լեզուն և մշակույթը ոչ թե մշակվել են մարդկանց կողմից, այլ «առաջանում» են կամ ավտոմատ կերպով կառուցվում են մի գործընթացում, որը համեմատելի է կենսաբանական տեսակների բնական ընտրության կամ սոցիալական միջատների կողմից արված բների նման բնական կառուցվածքների ձևավորման հետ ։ Կառուցվածքային քերականությունը կապված է ճանաչողական լեզվաբանության հասկացությունների հետ, որոնք նպատակ ունեն տարբեր եղանակներով հիմնավորել, թե ինչու է մարդու բանական և ստեղծագործական գործունեությունը ավտոմատ և պլանավորված չէ ։
Պատմություն
Կառուցվածքային քերականությունն առաջին անգամ մշակվել է 1980 թվականներին այնպիսի լեզվաբանների կողմից, ինչպիսիք են Չարլզ Ֆիլմորը, Փոլ Քեյը և Ջորջ Լակոֆը՝ դարձվածքներն ու ֆիքսված արտահայտությունները վերլուծելու համար ։ 1977 թվականին Լակոֆի «Լեզվական գեշտալտները» աշխատությունը առաջ է քաշել կառուցվածքային քերականություն վաղ տարբերակը` պնդելով, որ արտահայտության իմաստը պարզապես դրա մասերի իմաստների գործառույթը չէ։ Փոխարենը, նա առաջարկեց, որ կառույցներն իրենք պետք է իմաստ ունենան։
Մեկ այլ վաղ ուսումնասիրություն էր «There-Constructions»-ը, որը հայտնվեց որպես Case Study 3 Ջորջ Լակոֆի «Կանայք, կրակը և վտանգավոր բաները» հոդվածում ։ Այն պնդում էր, որ ամբողջի իմաստը մասերի իմաստների գործառույթ չէ, որ Դեյտիկական There-constructions–ի տարօրինակ քերականական հատկությունները հետևում են կառուցողական պրագմատիկ իմաստից, և որ կենտրոնական կառուցվածքի տատանումները կարող են դիտվել որպես պարզ ընդարձակումներ՝ օգտագործելով կենտրոնական կառուցվածքի ձև–իմաստավորող զույգեր։
Ֆիլմորի և այլքի (1988) հոդվածը անգլերենի մասին, առավել ևս կառույցների մասին, երկրորդ դասականն էր։ Այս երկու հոդվածները ճանաչողական լեզվաբաններին մղեցին կառուցվածքային քերականության ուսումնասիրությանը։ 1990 թվականների վերջից անցում կատարվեց դեպի օգտագործման վրա հիմնված մոդելի ընդհանուր նախապատվությանը։ Կառուցվածքային քերականության մեջ օգտագործման վրա հիմնված մոտեցման անցումը ոգեշնչել է կառուցողական վերլուծության մի շարք կորպուսային մեթոդաբանությունների զարգացմանը (օրինակ՝ կոլլաստոկտրուկտիվ վերլուծություն)։
Հայեցակարգեր
Կառուցվածքային քերականության առավել տարբերակիչ առանձնահատկություններից մեկը բազմաբառ արտահայտությունների և ֆրազային նմուշների օգտագործումն է որպես շարահյուսական վերլուծության հիմնաքարեր ։ Օրինակներից մեկը հարաբերակվող պայմանական կառույցն է, որը հայտնաբերվել է ասացվածքային արտահայտության մեջ․ «The bigger they come, the harder they fall»   ։ Կառուցվածքային քերականագետները նշում են, որ սա պարզապես ֆիքսված արտահայտություն չէ։ Հարաբերական պայմանականը ընդհանուր ձև է (The Xer, the Yer) «բնիկներով», որը կարող է լրացվել գրեթե ցանկացած համեմատական արտահայտությամբ (օրինակ՝ The more you think about it,the less you understand)։ Կառուցվածքային քերականության կողմնակիցները պնդում են, որ այս տեսակի ինքնատիպ օրինաչափություններն ավելի տարածված են, քան հաճախ ընդունվում է, և որ դրանք լավագույնս հասկացվում են որպես բազմաբառ, մասամբ լրացված կառույցներ ։
Կառուցվածքային քերականությունը մերժում է այն գաղափարը, որ կա ընդգծված երկբևեռություն կամայական և յուրահատուկ բառապաշարային իրերի և քերականական կանոնների միջև, որոնք միանգամայն ընդհանուր են։ Փոխարենը, կառուցվածքային քերականությունն ասում է, որ լեզվական օրինաչափություններ կան ընդհանրության և առանձնահատկության յուրաքանչյուր մակարդակում՝ սկսած առանձին բառերից, մասամբ լրացված կառուցվածքներից (օրինակ՝ drive X crazy), ամբողջությամբ վերացական կանոններով (օրինակ՝ subject–auxiliary inversion)։ Այս բոլոր կաղապարները հայտնի են որպես կառույցներ ։
Ի տարբերություն բոլոր լեզուների համար բնածին համընդհանուր քերականություն առաջացնող տեսությունների, կառուցվածքային քերականությունը պնդում է, որ բանախոսները կառույցները սովորում են ինդուկտիվորեն, երբ ենթարկվում են դրանց՝ օգտագործելով ընդհանուր ճանաչողական գործընթացներ։ Պնդում են, որ երեխաները մեծ ուշադրություն են դարձնում իրենց լսած յուրաքանչյուր արտահայտությանը և աստիճանաբար ընդհանրացումներ են անում՝ հիմնվելով իրենց լսած արտահայտությունների վրա։ Քանի որ կառույցները սովորում են, ակնկալվում է, որ դրանք զգալիորեն տարբեր կլինեն տարբեր լեզուներով ։
Քերականական կառուցվածք
Կառուցվածքային քերականության մեջ, ինչպես ընդհանուր նշանագիտությունում, քերականական կառուցվածքը ձևի և բովանդակության զուգավորումն է։ Կառուցվածքային ձևական տեսակետը սովորաբար նկարագրվում է որպես շարահյուսական ձևանմուշ, բայց ձևը ընդգրկում է ավելին, քան պարզապես շարահյուսությունը, քանի որ այն ներառում է նաև հնչույթաբանական տեսակետներ, ինչպիսիք են տաղաչափությունը և ինտոնացիան։ Բովանդակությունն ընդգրկում է ինչպես իմաստաբանական, այնպես էլ պրագմատիկ իմաստ։
Քերականական կառուցվածքի իմաստաբանական իմաստը բաղկացած է ճանաչողական իմաստաբանության մեջ ենթադրյալ հայեցակարգային կառույցներից՝ պատկերային սխեմաներ, շրջանակներ, հայեցակարգային փոխաբերություններ, հայեցակարգային համանունություններ, տարբեր տեսակի նախատիպեր, մտավոր ծավալներ և դրանց միջև կապեր (կոչվում են «խառնուրդներ»)։ Պրագմատիկան պարզապես դառնում է հաղորդակցության ճանաչողական իմաստաբանություն՝ 1960 –ականներից սկսած Ռոս-Լակոֆի կատարողական հին վարկածի ժամանակակից տարբերակը։
Ձևն ու բովանդակությունը խորհրդանշականորեն կապված են այն իմաստով, որի ջատագովն է Լանգակերը։
Այսպիսով, կառույցը վերաբերվում է որպես նշանի, որի բոլոր կառուցվածքային կողմերը ինտեգրված մասեր են և բաշխված չեն տարբեր մոդուլների վրա, քանի որ դրանք բաղադրիչ մոդելում են։ Հետևաբար, ոչ միայն բառապաշարով ամրագրված կառուցվածքները, ինչպես շատ դարձվածքներ, այլ նաև ավելի վերացականները, ինչպիսիք են փաստարկային կառուցվածքի սխեմաները, որոնք ձևի և պայմանականացված իմաստի զույգեր են։ Օրինակ՝ ասում են, որ փոխվող սխեման [S V IO DO] արտահայտում է իմաստային բովանդակություն X CAUSES Y TO RECEIVE Z, ճիշտ այնպես, ինչպես kill, նշանակում է՝ X CAUSES Y TO DIE։
Կառուցվածքային քերականության մեջ քերականական կառույցը, անկախ դրա պաշտոնական կամ իմաստային բարդությունց և կազմից, ձևի և իմաստի զուգավորում է։ Այսպիսով, բառերը և բառերի դասերը կարող են համարվել որպես կառուցվածքների դեպքեր։ Իրոք, կառուցվածքային քերականագետները պնդում են, որ ձևի և իմաստի բոլոր զույգերը կառուցվածքներ են, ներառյալ արտահայտությունների կառուցվածքները, դարձվածքները, բառերը և նույնիսկ ձևույթները։
Շարահյուսություն-բառապաշարային զանգված
Ի տարբերություն բաղադրիչային կաղապարի՝ կառուցվածքային քերականությունը հերքում է այդ երկուսի միջև որևէ խիստ տարբերակումը և առաջարկում է շարահյուսական-բառապաշարային զանգված։ Փաստարկն այն է, որ բառերը և բարդ կառուցվածքները երկուսն էլ ձևի և իմաստի զույգ են և տարբերվում են միայն ներքին խորհրդանշանային բարդությամբ։ Դիսկրետ մոդուլներ լինելու փոխարեն, և այդպիսով շատ տարբեր գործընթացների ենթարկվելով, դրանք առաջացնում են շարունակականության ծայրահեղություններ (կանոնավորից մինչ յուրատեսակ)՝ շարահյուսություն>ենթակատեգորիզացիայի շրջանակ>դարձվածք>ձևաբանություն>շարահյուսական կատեգորիա>բառ / բառապաշար (սրանք ավանդական տերմիններ են։ Կառուցվածքային քերականություններն օգտագործում են այլ տերմինաբանություն)։
Քերականությունը՝ որպես կառույցների ամբողջություն
Կառուցվածքային քերականության մեջ լեզվի քերականությունը կազմված է կառուցվածքների ընտանիքների տաքսոնոմային ցանցերից, որոնք հիմնված են նույն սկզբունքների վրա, ինչ ճանաչողական լեզվաբանությունից հայտնի հայեցակարգային կատեգորիաները, ինչպիսիք են ժառանգությունը, նախատիպը, ընդլայնումները։
Առաջարկվում է չորս տարբեր մոդել՝ կապված այն բանի հետ, թե ինչպես է տեղեկատվությունը պահվում տաքսոնոմիաներում.
Հոմանիշություն և միօրինակություն
Քանի որ կառուցվածքային քերականությունը հիմնված է սխեմաների և տաքսոնոմիաների վրա, այն չի գործում ածանցման դինամիկ կանոններով։ Ավելի շուտ դա միօրինակ է։
Քանի որ կառուցվածքային քերականությունը չի գործում հիմքում ընկած կառուցվածքների մակերեսային ածանցյալներով, այն հավատարիմ է ֆունկցիոնալ լեզվաբան Դուայթ Բոլինջերի՝ հոմանիշության բացակայության սկզբունքին, որի վերաբերյալ Ադել Գոլդբերգը մանրամասնում է իր գրքում ։
Սա նշանակում է, որ կառուցողական քերականագետները պնդում են, օրինակ, որ նույն պնդման ակտիվ և պասիվ տարբերակները չեն բխում հիմքում ընկած կառուցվածքից, այլ երկու տարբեր կառուցվածքների դեպքեր են։ Քանի որ կառուցվածքները ձևի և իմաստի զույգեր են, միևնույն առաջարկի ակտիվ և պասիվ տարբերակները հոմանիշ չեն, այլ բովանդակության տարբերություններ են ցույց տալիս։
Որոշ կառուցվածքային քերականություններ
Ինչպես նշվեց վերևում, կառուցվածքային քերականությունը ավելի շուտ տեսությունների «ընտանիք» է, քան մեկ միասնական տեսություն։ Գոյություն ունեն կառուցվածքային քերականության ձևավորված մի շարք կառուցվածքներ։ Դրանցից մի քանիսն են.
Նշանների վրա հիմնված կառուցվածքային քերականություն
2000-ականների կեսերին Բերկլի կառուցվածքային քերականության մի քանի մշակողներ, ներառյալ Չարլզ Ֆիլմորը, Փոլ Քեյը, Իվան Սագը և Լորա Միքայլիսը համագործակցում էին՝ փորձելով բարելավել Բերկլի կառուցվածքային քերականության ձևական խստությունը և հստակեցնել դրա ներկայացուցչական սովորույթները։ Արդյունքը նշանի վրա հիմնված կառուցվածքային քերականությունն էր (SBCG)։ Նշանների վրա հիմնված կառուցվածքային քերականությունը հիմնված է տպագրված առանձնահատկությունների կառուցվածքների բազմակի ժառանգական հիերարխիայի վրա։ Նշանների վրա հիմնված կառուցվածքային քերականության առանձնահատկությունների կառուցվածքի ամենակարևոր տեսակը նշանն է՝ ենթատիպերով բառ, բառապաշար և արտահայտություն։ Նշանների կանոնի մեջ արտահայտության ներառումը նշանակում է մեծ շեղում ավանդական շարահյուսական մտածողությունից։ Նշանների վրա հիմնված կառուցվածքային քերականության մեջ ֆրազային նշանները լիցենզավորված են քերականության ինչ-որ արտոնյալ կառուցվածքի միջոցով։ Կոնստրուկտը ծառ է, որի հանգույցներում նշաններ կան։ Կոմբինատոր կոնստրուկցիաները սահմանում են կառուցվածքների դասեր։ Բառաբանական դասի կոնստրուկցիաները նկարագրում են կոմբինատոր և այլ հատկություններ, որոնք ընդհանուր են լեքսեմաների խմբի համար։ Կոմբինատոր կոնստրուկցիաները ներառում են ինչպես ճեղքվածքային, այնպես էլ ածանցյալ կառուցվածքներ։ Նշանների վրա հիմնված կառուցվածքային քերականությունը և՛ ձևական է, և՛ գեներացնող։ Չնայած ճանաչողական-ֆունկցիոնալ քերականները հաճախ հակադրվել են իրենց  ձևական, գեներատիվ քերականագետների ստանդարտներին և գործելակերպին, իրականում գոյություն չունի անհամատեղելիություն ձևական, գեներատիվ մոտեցման և հարուստ, լայն ընդգրկմամբ, ֆունկցիոնալորեն հիմնավորված քերականություն։ Պարզապես պատահում է, որ շատ ձևական, գեներատիվ տեսություններ նկարագրորեն ոչ ադեկվատ քերականություններ են։ Նշանի վրա հիմնված կառուցվածքային քերականությունն գեներատիվ է այնպես, որ գերակշռող շարահյուսական տեսությունները չեն։ Դրա մեխանիզմները նախատեսված են ներկայացնելու տվյալ լեզվի բոլոր ձևերը, այդ թվում՝ իդիոմատիկան։ Նշանի վրա հիմնված կառուցվածքային քերականությունում չկա «հիմնական» քերականություն։ Նշանի վրա հիմնված կառուցվածքային քերականությունը լիցենզավորման վրա հիմնված տեսություն է, ի տարբերություն այն տեսակետի, որը ազատորեն շարահյուսական զուգորդություններ է առաջացնում և օգտագործում է ընդհանուր սկզբունքներ ապօրինին արգելելու համար։ Բառը, բառապաշարը կամ արտահայտությունը լավ կազմված են, եթե միայն այն նկարագրվում է բառապաշարով կամ կառուցվածքով։ Նշանի վրա հիմնված կառուցվածքային քերականության վերջին աշխատանքներն ընդլայնվել են Sag 2012 թվականին ուրվագծված արտահայտությունների իդիոմատիկ զուգակցման բառարանաբանական մոդելի վրա ։
Գոլդբերգյան/Լակոֆյան կառուցվածքային քերականություն
Լեզվաբաններ Գոլդբերգի և Լակոֆի հետ կապված կառուցվածքային քերականության տեսակը հիմնականում նայում է կոնստրուկցիաների արտաքին կապերին և կառուցողական ցանցերի կառուցվածքին։ Ձևի և գործառույթի տեսանկյունից, կառուցվածքային այս տիպի քերականությունը հոգեբանական հավաստիությունը դնում է որպես իր բարձրակետ։ Այն շեշտադրում է փորձարարական արդյունքներ և զուգահեռներ տանում ընդհանուր ճանաչողական հոգեբանության հետ։ Այն նաև հիմնվում է ճանաչողական լեզվաբանության որոշակի սկզբունքների վրա։ Գոլդբերգյան շղթայում կառույցները փոխազդում են միմյանց հետ ցանցում չորս ժառանգական հարաբերությունների միջոցով` բազմիմաստային կապ, ենթաբաժնի կապ, փոխաբերական ընդլայնում և, վերջապես, օրինակելի կապ ։
Ճանաչողական քերականություն
Երբեմն, Ռոնալդ Լենգակերի ճանաչողական քերականության շրջանակը նկարագրվում է որպես կառուցվածքային քերականության տեսակ։ Ճանաչողական քերականությունը հիմնականում առնչվում է կառուցվածքների իմաստային բովանդակության հետ, և դրա հիմնական փաստարկն այն է, որ հայեցակարգային իմաստաբանությունն առաջնային է այն աստիճանի համար, որը կազմում են հայելիներ, կամ դրանք դրդում են բովանդակությանը։ Լանգաքերը պնդում է, որ նույնիսկ վերացական քերականական միավորները, ինչպիսիք են խոսքի մասերի դասերը, իմաստաբանորեն մոտիվացված են և ներառում են որոշակի հայեցակարգեր։
Ռադիկալ կառուցվածքային քերականություն
Ուիլյամ Ա. Քրոֆթի ռադիկալ կառուցվածքային քերականությունը նախատեսված է տիպաբանական նպատակների համար և հաշվի է առնում միջլեզվաբանական գործոնները։ Այն զբաղվում է հիմնականում կառուցվածքների ներքին կառուցվածքով։ Ռադիկալ կառուցվածքային քերականությունը բացարձակապես ոչ-ռեդուկցիոնիստական է, և Քրոֆթը պնդում է, որ կառույցները չեն բխում իրենց մասերից, բայց որ մասերը ստացվում են դրանցում հայտնված կառույցներից։ Այսպիսով, ռադիկալ կառուցվածքային քերականության մեջ կառույցները համեմատվում են գեշտալտների հետ։ Ռադիկալ կառուցվածքային քերականությունը մերժում է այն միտքը, որ շարահյուսական կատեգորիաները, դերերն ու հարաբերությունները համընդհանուր են, և պնդում է, որ դրանք ոչ միայն լեզվին են բնորոշ, այլև կառուցվածքին։ Այսպիսով, գոյություն չունեն համընդհանուրներ, որոնք հղում են անում ձևական կատեգորիաների, քանի որ ձևակին կատեգորիաները բնորոշ են լեզվին և կառուցվածքին։ Միակ համընդհանուրները կարելի է գտնել իմաստի քարտեզագրման ձևի վրա։ Ռադիկալ կառուցվածքային քերականությունն ընդհանրապես մերժում է շարահյուսական հարաբերությունների հասկացությունը և դրանք փոխարինում իմաստային հարաբերություններով։ Գոլդբերգյան / Լակոֆյան կառուցվածքային քերականության և ճանաչողական քերականության նման, ռադիկալ կառուցվածքային քերականությունը սերտորեն կապված է ճանաչողական լեզվաբանության հետ, և ինչպես ճանաչողական քերականությունը, ռադիկալ կառուցվածքային քերականությունը, կարծես, հիմնված է այն գաղափարի վրա, որ ձևը իմաստաբանորեն դրդված է։
Մարմնավորված կառուցվածքային քերականությունը
Մարմնավորված կառուցվածքային քերականությունը (ECG), որը մշակվում է (NTL) Neural Theory of Language (NTL) խմբի կողմից ICSI, UC Berkeley–ում և Հավայան համալսարանում, մասնավորապես՝ Բենջամին Բերգենը և Նենսի Չանգի կողմից, ընդունում է քերականական կառուցվածքի հիմնական կառուցվածքային սահմանումը, բայց շեշտում է կառուցվածքային իմաստային բովանդակության կապը մարմնավորման և զգայական շարժիչ փորձի հետ։ Հիմնական պնդումն այն է, որ բոլոր լեզվական նշանների բովանդակությունը ներառում է մտավոր սիմուլյացիաներ և, ի վերջո, կախված է Մարկ Ջոնսոնի և Ջորջ Լակոֆի կողմից պաշտպանվող հիմնական պատկերային սխեմաներից, ուստի մարմնավորված կառուցվածքային քերականությունը իրեն հավասարեցնում է ճանաչողական լեզվաբանությանը։ Կառուցվածքային քերականության նման, մարմնավորված կառուցվածքային քերականությունն էլ օգտագործում է ներկայացման միավորման վրա հիմնված մոդելը։ Լեզվի նյարդային տեսության ոչ տեխնիկական ներածությունը մարմնավորված կառուցվածքային քերականության հիմքում, ինչպես նաև բուն տեսությունը և տարբեր ծրագրեր կարելի է գտնել Ջերոմ Ֆելդմանի «From Molecule to Metaphor: A Neural Theory of Language» գրքում (MIT Press, 2006)։
Թանձր կառուցվածքային քերականություն
Թանձր կառուցվածքային քերականությունը (FCG) մշակվել է Լյուկ Սթիլսի և նրա համագործակիցների կողմից՝ լեզվի ծագումը և զարգացումը ։ Թանձր կառուցվածքային քերականությունը կառուցվածքային քերականության համար լիովին գործառական և հաշվարկայնորեն իրականացվող ֆորմալիզմ է և առաջարկում է վերլուծության և արտադրության միասնական մեխանիզմ։ Ավելին, ռոբոտական փորձերի միջոցով ապացուցվել է, որ թանձր կառուցվածքային քերականությունները կարող են հիմնավորված լինել մարմնավորման և սենսոր-շարժիչ փորձերի վրա ։ Թանձր կառուցվածքային քերականությունը ինտեգրում է բազմաթիվ հասկացություններ ժամանակակից մաթեմատիկական լեզվաբանությունից, ինչպիսիք են առանձնահատկությունների կառուցվածքները և միավորման վրա հիմնված լեզվի մշակումը։ Կառուցվածքները համարվում են երկկողմանի և, հետևաբար, օգտագործելի են ինչպես վերլուծության, այնպես էլ արտադրության համար։ Մշակումը ճկուն է այն իմաստով, որ այն կարող է նույնիսկ հաղթահարել մասամբ ոչ քերականական կամ թերի նախադասություններ։ Թանձր կառուցվածքային քերականությունը կոչվում է «թանձր», քանի որ այն հաստատում է այն նախադրյալը, որ լեզու օգտագործողները անընդհատ փոխում և թարմացնում են իրենց քերականությունները։ Թանձր կառուցվածքային քերականության վերաբերյալ հետազոտությունն անցկացվում է Sony CSL Paris և AI Lab-ում՝ Vrije Universiteit Brussel-ում։
Քննադատություն
Էսա Իկոնենը, որը պաշտպանում է մարդաբանական լեզվաբանությունը և դեմ է դարվինյան լեզվաբանությանը, կասկածի տակ է դնում Ադել Գոլդբերգի, Մայքլ Տոմասելոյի, Ջիլ Ֆոկոնյեի, Ուիլյամ Քրոֆթի և Ջորջ Լակոֆի աշխատությունների ինքնատիպությունը։ Ըստ Իտկոնենի՝ կառուցվածքային քերականագետները յուրացրել են լեզվաբանության հին Սոսուրյան գաղափարները՝ ավելացնելով որոշ կեղծ պնդումներ ։ Օրինակ՝ կառուցվածքային տեսակը և հասկացութային համակցումը համապատասխանում են անալոգիային և համակցմանը՝ Ուիլյամ Դուայթ Ուիթնիի, Լեոնարդ Բլումֆիլդի, Չարլզ Հոկետի և այլոց աշխատանքներում ։
Միևնույն ժամանակ, ապակողմնորոշիչ է համարվել կառուցվածքային քերականագետների կողմից արված այն պնդումը, թե իրենց հետազոտությունները ներկայացնում են լեզվաբանության շարունակությունը ։ Գերմանացի բանասեր Էլիզաբեթ Լեյսը կառուցվածքային քերականությունը համարում է հետընթաց՝ այն կապելով 19-րդ դարի Ավգուստ Շլայխերի սոցիալական դարվինիզմի հետ ։ Կառուցվածքային քերականության և մեմետիկայի ջատագովների միջև կա վեճ՝ էվոլյուցիոն մոտեցում, որը հավատարիմ է դարվինյան լեզվի և մշակույթի տեսակետին։ Կառուցվածքային քերականության կողմնակիցները պնդում են, որ մեմետիկան խելացի դիզայնի հեռանկարը տանում է դեպի մշակութային էվոլյուցիա, իսկ կառուցվածքային քերականությունը մերժում է մարդու ազատ կամքը լեզվաշինության մեջ, բայց, ըստ հուշաբան Սյուզան Բլեքմորի, սա կառուցվածքային քերականությունը դարձնում է նույնը, ինչ մեմետիկան ։
Արտաքին հղումներ
Կատեգորիա:Լեզու Կատեգորիա:Լեզվաբանություն Կատեգորիա:Լեզուների կաղապարներ Կատեգորիա:Լեզվաընտանիքներ
Գերհոսունություն
Գերհոսունության հիմնական հատկանիշը բացարձակ զրոյին մոտ ջերմաստիճանում հեղուկ հելիումի մածուցիկության բացակայությունն է, երբ այն հոսում է նեղ մազանոթով։ Դա էապես քվանտային էֆեկտ է և չի կարելի բացատրել, ելնելով դասական ֆիզիկայի պատկերացումներից (ըստ դասական ֆիզիկայի, ցանկացած հեղուկ պետք Է ունենա վերջավոր մածուցիկություն)։ Երևույթի որակական բացատրությունը տվել է Լև Լանդաուն (1941 թվականին)։
Երևույթի բացատրությունը
Քվանտային հեղուկի՝ հելիումի ցանկացած թույլ գրգռված վիճակ կարելի է ներկայացնել որպես իրար հետ համարյա չփոխազդող «քվազիմասնիկների» համակարգ։ Քվազիմասնիկները բնութագրվում են որոշակի էներգիայով և շարժման քանակով, որոնց կապը (էներգետիկ սպեկտր) He II-ի համար, համաձայն Լև Լանդաուի, ունի նկարում տրված տեսքը։ Երևում է, որ փոքր շարժման քանակներին համապատասխանում են երկայնական տատանումներ, որոնց տարրական գրգռումները (քվազիմասնիկները) ձայնային քվանտներ՝ ֆոնոններ են։ Եթե մազանոթով հոսող հելիումը ենթարկվում է շփման, ապա նրա կինետիկ էներգիայի մի մասը փոխակերպվում է ջերմայինի։ Հելիումի տաքացումով է պայմանավորված նրա ատոմների անցումը գրգռված վիճակի (քվազիմասնիկների, ֆոնոնի ծնունդ)։ Նկարում պատկերված էներգետիկ սպեկտրի դեպքում փոքր արագությամբ շարժվող հեղուկ հելիումում, էներգետիկ տեսանկյունից, քվազիմասնիկի ծնունդն անհնար Է, հետևաբար հեղուկը շարժվում է առանց էներգիայի կորստի, այսինքն՝ առանց շփման։
Գրականություն
Կատեգորիա:Ագրեգատային վիճակներ Կատեգորիա:Ցածր ջերմաստիճանների ֆիզիկա Կատեգորիա:Հիդրոդինամիկա Կատեգորիա:Ֆիզիկական հատկություններ Կատեգորիա:Ֆիզիկայի հասկացություններ Կատեգորիա:Զարգացող տեխնոլոգիաներ
Զապադինցի (գյուղ, Կրասիլովի շրջան)
Զապադինցի (Западинці), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Զապադինցի գյուղում բնակվում էր 998 մարդ։ Բնակավայրը զբաղեցնում է 6476 կմ² տարածք։ Բնակչության խտությունը կազմում էր 154,11 մարդ/կմ²։
Կինոնկար
Կինոնկար, կինո, շարժանկար (հուն.` շարժել), ֆիլմ Film - ժապավեն), կինոֆիլմ, մուլտֆիլմ, կինոարվեստի արտադրանք։ Տեխնիկապես կինոնկարը մի շարք ֆոտոնկարների հաջորդականությունն է, որոնք իրար հետ կապված են ընդհանուր սյուժեով։ Սովորաբար կինոնկարը ուղեկցվում է ձայնով։ Կինոն ստեղծվում է կյանքի իրական փաստերի կամ գեղարվեստական կերպավորմամբ վերարտադրված գործողությունների կամ մուլտիպլիկացիայի միջոցներով արված պատմությունների նկարահանմամբ։ Կինոն միավորում է տարածական և ժամանակային արվեստների, գրականության, երաժշտության, կերպարվեստի, թատերարվեստի հնարավորությունները և միայն իրեն հատուկ արտահայտչամիջոցներով ստեղծում կինոնկարներ։
Անիքյոյ (այլ կիրառումներ)
Անիքյոյ, կարող է վերաբերել՝
Կինոնկար
Ներկայումս կինոնկարն ամենօրյա կենցաղի բաղկացուցիչ մաս է։ Սովորաբար կինոնկարը տևում է 90-120 րոպե (1, 5 - 2 ժամ)։
Պատմություն
Կինոգյուտի հեղինակները ֆրանսիացի գյուտարարներ Լյումիեր եղբայրներն են։ 1895 թվականին հայտնագործել են «Շարժվող լուսանկարների» նկարահանման ու պրոյեկտման կինոսարքը, որն արտոնագրվել և անվանվել է կինեմատոգրաֆ։ Կինեմատոգրաֆի՝ կինոնկարի որպես ժանր ծնունդը տեղի է ունեցել 1895 թվականի դեկտեմբերի 28-ին, երբ Կապուցինների Գրանդ Կաֆե սրճարանի սրահներից մեկում տեղի ունեցավ կինոնկարի առաջին սեանսը։
Կինեմատոգրաֆում առաջին քայլը տեղի է ունեցել 1685 թվականին, երբ հայտնագործվեց «կախարդական լուսամփոփը»` տեսախցիկը։
Նորտելանդիա
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մատու Գրոսու նահանգի բնակավայրեր
Կինոնկար
Պատմություն
Երկրորդ քայլը կատարվել է 1791 թվականին Մայքլ Ֆարադեյի և նրա ընկերոջ` Մաքս Ռոջերի կողմից։ Ամբողջ Եվրոպան աշխատում էր, որպեսզի ստեղծվեր մի սարք, որ կարող էր կենդանացնել նկարը։ Ֆարադեյի սարքավորումը կոչվում էր ֆենակիստիսկոպ։ Սարքավորմանը ամրացվում էր հաջորդական նկարների շարք։ Գիտնական Ժոզեֆ Պլատոն զբաղվում էր մի գործով, որը հնարավորություն կտար շարժումը բաժանել մի քանի փուլերի՝ մասերի, օրինակ՝ մարդու շարժումը։ Երբ Ֆարադեյն իր ձեռքում ուներ այդ աշխատանքները, ֆենակիստիսկոպի ավարտուն տեսք ստանալուն շատ քիչ էր մնում։
Երրորդ քայլն արվեց 1877 թվականին։ Այն հնարավոր դարձավ Լուի Դագերի և Ժոզե Նյեպսայի աշխատանքների շնորհիվ։ Կալիֆոռնիայի կառավարիչ Լելանդ Ստենֆորդը և լուսանկարիչ Էդուարդ Մեյբրիջը մի հետաքրքիր փորձ կատարեցին։ Լելանդը սիրում էր ձիեր և բանավիճեց Մեյբրիջի հետ այն թեմայի շուրջ, թե արդյոք ձին թռիչքի ժամանակ պոկում է ոտքը գետնից։ Նրանք գտան 60 տեսախցիկներ և շարեցին դրանք վազուղու երկու կողմերում՝ յուրաքանչյուր կողմում 30 հատ։ Նրանց հակառակ կողմում կային փոքր կրպակներ, որտեղ գտնվում էին մարդկանց վերահսկող տեսախցիկները։ Տեսախցիկի և կրպակի միջև ձգված էր ճոպան։ Երբ ձին սկսում էր վազել և հասնում այդ հատվածին, որտեղ տեղադրված էին տեսախցիկները, ոտքով դիպչում էր պարանին, որից հետո սկսվում էր տեսախցիկի աշխատանքը և ստացվում ձիու շարժման մի հատվածի պատկեր։ Դա շարժումը մասերի բաժանելու առաջին փորձն էր ։
Կինոֆիլմ
Շարժանկարը լուսանկարների հաջորդականություն է՝ նկարահանված որոշակի հաճախականությամբ հատուկ սարքի (կինոխցիկ) օգնությամբ ֆոտոժապավենի վրա և նախատեսված ստացված պատկերները էկրանին (նույն հաճախականությամբ) արտածելու համար։ Տարբերակում են նեղժապավեն (սիրողական) կինոֆիլմեր՝ նկարահանված 8 մմ կամ 19 մմ լայնությամբ կինոժապավենի վրա, և պրոֆեսիոնալ կինոֆիլմեր՝ նկարահանված 16 մմ կամ 35 մմ լայնությամբ կինոժապավենի վրա սովորական օբյեկտիվով կամ հատուկ լայնաֆորմատ դրածոյի օգնությամբ, որը թույլ է տալիս փոփոխել կողմերի հարաբերակցությունը՝ չփոխելով կինոխցիկի և կինոարտածիչի կադրային պատուհանի չափսերը։ Ի սկզբանե շարժանկարը «համր» էր, այսինքն ներկայացնում էր կադրերի հաջորդականությունը՝ նկարահանված սև-սպիտակ կինոժապավենի վրա։ «Մեծն համրին» կինոթատրոններում ներկայացնում էին դաշնակահարի նվագակցությամբ։ Տեխնոլոգիաների արդիականացումը թույլ տվեց իրականացնել ձայնագրումը կինոժապավենի (օպտիկական ձայնագրում) կամ մագնիսական ժապավենի վրա՝ կատարված դրական ժապավենի վրա. 1930-ական թվականների վերջերին սկսվեց ձայնային շարժանկարի դարաշրջանը։ Բացի այդ, հայտնվեցին գունավոր ֆոտո և կինոպաժավենները։
Ֆիլմերի ճնշող մեծամասնությունը ստեղծվում է ստեղծագործական աշխատողների և տեխնիկական մասնագետների կողմից հատուկ մասնագիտացված կինոստուդիաներում՝ նկարահանման գործընթացում օգտագործելով կինոտեխնիկայի տարբեր միջոցներ, նկարահանման տաղավարներ, բնական հարթակներ և այլն։ Բացի այդ, գիտական, տեխնիկական և ուսումնական նպատակներով ֆիլմերը պատրաստվում են ուսումնական հաստատություններում և գիտահետազոտական ինստիտուտների կինոլաբորատորիաներում։ Սիրողական ֆիլմերը նկարահանվում են առանձին կինոսերների, ինչպես նաև ակումբներին, ուսումնական հաստատություններին կից սիրողական կինոստուդիաների կողմից։